गुजुरात’नि फरुज’आव सुक्रबार आरो सुनिबारनि मोनायाव मोनसे कबिट देहाफाहामसालियाव अर खामनायनि थाखाय सा 18 बेमारि फोरनि जिउ गोमायो,बे जाथाया गोसो गैयै खालामनो हानाय नुजायो,जेराव सानैसो बेमारि फोरना आद्रा थावांनाय बिसिनाफोर आरो स्ट्रेचर’आव नुनो मोननाय जादों। मोनानि 1 रिंगासो सम’आव फरुज पटेल वेलफेयर’नि कबिट वार्ड’नि गोजौआव फैनाय बेले-बेजे रुगुंङाव माबा दोरोदनाय सोदोब जायो, न’नि 4 खोलोम लुनाय गोनां देहाफाहामसालियाव खमैबो 50 सो बेमारिफोर मुं थासननाय दंमोन, खायफा ओनसोलनि आरो अर खोमोरग्रा हान्जानि हेफाजाबजो रैखा खालामना होनाय जादों। सासे पुलिस अफिसार’ एजेनसि PTI जो सावरायना खोनथादोंमोन जे फुंनि 6:30 रिंगासिम थैनाय फोरनि बिबाङा 18जोन जाहैबायमोन, जाथाय जानाय लोगो-लोगो 12 जोन बेमारिफोर थैनायनि खौरां मोनखा बायमोन।फरुज’नि देरसिन पुलास अफिसार’ आराजेंद्र सिंह गेजेरजो फोरमायनाय बादिब्ला 12जोन बेमारिफोरनि थैनाया अर जो जुजिनाय आरो साहज’ हायैनि थाखाय जादों, बिथाङा बुंदों दासिमबो बेवहाय मोजां जाजोबनो हायाखै खावसे बेमारिफोरनि थैनाया गुबुन देहाफाहामसालिसिम बोस्लायनानै जादों होननानै।